C 469/36
BG
Официален вестник на Европейския съюз
9.12.2022 г.
V (Становища)
ДРУГИ АКТОВЕ
ЕВРОПЕЙСКА КОМИСИЯ Публикуване на съобщение за одобрение на стандартно изменение в продуктовата спецификация на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията (2022/C 469/10) Настоящото съобщение се публикува в съответствие с член 17, параграф 5 от Делегиран регламент (ЕС) 2019/33 на Комисията (1).
СЪОБЩЕНИЕ ЗА ОДОБРЕНИЕ НА СТАНДАРТНО ИЗМЕНЕНИЕ
„Vicomté d'Aumelas“ PGI-FR-A1107-AM01 Дата на съобщението: 19.9.2022 г. ОПИСАНИЕ И ОСНОВАНИЯ ЗА ОДОБРЕНОТО ИЗМЕНЕНИЕ 1.
Органолептично описание на продуктите В глава 1 от продуктовата спецификация на защитеното географско указание „Vicomté d’Aumelas“ се изменя точка 3.3 „Органолептично описание на вината“, за да се допълнят органолептичните характеристики за всеки цвят вино.
В точка „Описание на виното или вината“ от единния документ се нанасят следните уточнения: „Вината са отражение на специфичната природна среда в средната долина на Hérault, където реката играе важна роля на регулатор на температурата.
Червените вина обикновено са структурирани върху плодова и елегантна основа с много фини танини.
Получени от набрано при правилна зрялост грозде от сортовете merlot, cabernet sauvignon, syrah, carignan, grenache, mourvèdre, те се винифицират основно като купажи.
Вината са с наситен и ярък рубиненочервен цвят и се характеризират със силни аромати на къпини, боровинки, малини, сладък корен и черен пипер.
Белите вина, които се произвеждат като едносортови или купажирани, се получават основно от сортовете chardonnay, sauvignon, grenache blanc, vermentino или viognier.
Те се отличават със своята свежест и амилови нотки, съчетани с такива на цветове на черен бъз и на акация, на бели и на екзотични плодове.
При отпиване са живи и маслени, с лека горчивина, но без стипчивост или сухота.
Вината розе се получават от сортовете cinsaut, grenache, syrah, carignan, cabernet sauvignon или mourvèdre.
Те се характеризират с бледорозов цвят с лек оттенък на сьомга, съчетан с приятна свежест и наситени и комплексни аромати на цветя, екзотични плодове или касис.“
2.
Сортов състав В глава 1 от продуктовата спецификация на защитеното географско указание „Vicomté d’Aumelas“ се изменя точка 5.
(1) ОВ L 9, 11.1.2019 г., стр. 2.